VIBHA เริงร่า กำไร Q3 โต 31.43% มาที่ 298.18 ลบ. หลังรายได้เพิ่ม-ต้นทุนลด
VIBHA เริงร่า กำไร Q3 โต 31.43% มาที่ 298.18 ลบ. จากปีก่อนมีกำไร 226.87 ลบ. หลังรายได้เพิ่ม-ต้นทุนลด ขณะที่ 9 เดือนแรกมีกำไร 639.29 ลบ. เพิ่มขึ้น 34.32% จากปีก่อนมีกำไร 475.94 ลบ.
13 พ.ย. 2560

บริษัท โรงพยาบาลวิภาวดี จำกัด (มหาชน) หรือ VIBHA รายงานผลการดำเนินงานประจำไตรมาส 3/60 (รวมบริษัทย่อย) สิ้นสุดวันที่ 30 ก.ย.60 และงวด 9 เดือน 2560 มีกำไรสุทธิดังนี้

โดยผลการดำเนินงานประจำไตรมาสดังกล่าวมีกำไรเพิ่มขึ้น เนื่องจากรายได้จากการรักษาพยาบาลรวมเพิ่มขึ้น 10.10% เนื่องจากรวมรายได้จากการรักษาพยาบาลของบริษัทเชียงใหม่รามธุรกิจการแพทย์ จำกัด (มหาชน) ซึ่งเป็นบริษัทย่อย จำนวน 1,035.05 ล้านบาท ซึ่งเพิ่มขึ้น 11.98% จากงวดเดียวกันของปีก่อน รายได้จากการรักษาพยาบาลเฉพาะกิจการเพิ่มขึ้น 6.78%
ทั้งนี้ เนื่องจากจำนวนผู้ป่วยนอกเพิ่มขึ้น 5.60% และจำนวนผู้ป่วยในเพิ่มขึ้น 7.63% รายได้ค่าเช่าและค่าบริการรวมลดลง 1.39 ล้านบาทจากการลดลงของบริษัท ปริ๊นส์ตั้น พาร์ค สวีท จำกัด ซึ่งเป็นบริษัทย่อยจำนวน 2.20 ล้านบาท รายได้อื่นเพิ่มขึ้น 32.57% จำนวน 5.52 ล้านบาทจากค่าเช่าและบริการ กำไรจากการขายเงินลงทุนของบริษัทย่อย
ขณะที่ต้นทุนในการรักษาพยาบาลรวม เทียบกับรายได้จากการรักษาพยาบาลรวมลดลง 0.72% เนื่องจากต้นทุนในการรักษาพยาบาลของ บริษัท เชียงใหม่รามธุรกิจการแพทย์ จำกัด (มหาชน) ซึ่งเป็นบริษัทย่อยลดลง 1.16% แต่ต้นทุนในการรักษาพยาบาลเฉพาะกิจการเพิ่มขึ้น 0.19% ต้นทุนค่าเช่าและบริการรวมเพิ่มขึ้น 0.80% เนื่องจากบริษัท ปริ๊นส์ตั้น พาร์ค สวีท จำกัด ซึ่งเป็นบริษัทย่อยมรายได้ลดลง 7.10% แต่ต้นทุนขายและบริการลดลงเพียง 1.74%
ส่วนค่าใช้จ่ายการบริการและบริหารรวม เทียบกับรายได้จากการรักษาพยาบาลรวมเพิ่มขึ้น 0.12% เนื่องจากค่าใช้จ่ายในการบริการและบริหารของ บริษัท เชียงใหม่รามธุรกิจการแพทย์ จำกัด (มหาชน) ซึ่งเป็นบริษัทย่อยเพิ่มขึ้น 1.15% แต่ค่าใช้จ่ายในการบริการและบริหารของเฉพาะกิจการลดลง 1.04%
 